Ganso campestre

miniatura|250px|Gansos campestres en voo.
[miniatura|250px|Ganso da taiga (*Anser fabalis* sensu stricto) ao fondo, ganso da tundra (*[Anser serrirostris*) en primeiro plano e ganso gris (*Anser anser*) á dereita, en Spaarndam, Holanda Setentrional, Países Baixos]]

O **ganso campestre** (***Anser fabalis***) é unha especie de ave da orde das anseriformes e familia dos anátidos, unha das 11 comprendidas no xénero *Anser*.

## Taxonomía 
### Descrición 
A especie foi descrita en 1760 polo médico e naturalista inglés, especializado en ornitoloxía, John Latham, baixo o nome de *Anas fabalis*.

### Etimoloxías 
O nome do xénero, *Anser*, está tomado do latín *anser, -eris*, "ganso". 

O epíteto específico, *fabalis*, deriva do latín *faba, -ae*, "faba".

### Sinónimos 
Ademais de polo nome actualmente válido, a especie coñeceuse tamén polos sinónimos:
**Anser fabalis fabalis* (Latham, 1787)
**Anser fabalis johanseni* Delacour, 1951 
**Anser fabalis middendorffii* Severtzov, 1873
**Anser fabalis rossicus* Buturlin, 1933
**Anser fabalis serrirostris* Swinhoe, 1871

## Características 
A súa lonxitude varía de 68 a 90 cm, a envergadura alar oscila entre 140 e 174 cm, e o peso, de 1,7 a 4 kg. Na subespecie *Anser fabalis fabalis*, os machos pesan de media 3,2 kg e as femias 2,84 kg. O pico é negro na base e na punta, cunha banda laranxa no medio; as patas e os pés son de cor laranxa brillante.

As cobertoras alares superiores son de cor marrón escura, como no ganso de fronte branca (*Anser albifrons*) e no ganso de fronte branca menor (*Anser erythropus*), pero diferenciándose destes por ter estreitas franxas brancas nas plumas.

A voz é un bocinazo forte, agudo nas subespecies máis pequenas.

*Anas brachyrhynchus*, moi emparentado, ten o pico curto, de cor rosa brillante no medio, e os pés tamén rosados, sendo as capas das ás superiores case da mesma gris azulada que no ganso gris. En tamaño e estrutura de pico, é moi similar a *Anser fabalis rosicus*

## Distribución 
* Existente (reprodución):
**Federación Rusa (Rusia Oriental de Asia), Mongolia 
* Existente (non reprodutor):
**Albania, Bulgaria, Corea do Norte, Croacia, Eslovenia, España, Grecia, Irán, Italia, Luxemburgo, Macedonia do Norte, Montenegro, Países Baixos, Reino Unido, Romanía, Serbia, Suíza, Turquía 
* De paso:
**Belarús
*Residente (non reprodutor):
**Alemaña, Austria, Bélxica, Bosnia e Hercegovina, Kazakhstán, Chequia, China, Corea do Sur, Dinamarca, Eslovaquia, Federación Rusa (Asia Central Rusa, Rusia Europea), Finlandia, Francia, Hungría, Letonia, Liechtenstein, Lituania, Noruega, Polonia, Suecia, Taiwán, Tadjiikistán, Ucraína, Uzbekistán, Xapón.
*Existente e divagante (non reprodutor):
**Irlanda, Líbano
*Existente e divagante:
**Alxeria, Bangladesh, Canadá, Estados Unidos, Exipto, Hong Kong, India, Islandia,   Mali, Malta, Marrocos, México, Myanmar, Nepal, Portugal, Kirguizistán.

## Bioloxía 
### Alimentación 
Aliméntase de herba, cereais e raíces en campos arados; por iso está moi ligado ás zonas agrarias.

### Reprodución 
miniatura|150px|Ovos.
Aniña no chan, nun burato cuberto por plumas en explanadas abertas ou en claros de bosque. 

Pon unha única niñada de 4 a 6 ovos polo mes de xuño.

Cría no norte de Escandinavia, e en Siberia, en charcas da tundra.

No inverno adoita asentarse nos arredores do mar do Norte.

### Comportamento 
Trátase dun ganso gregario que adoita regresar ós mesmo lugares de descanso, en lagos e campos de cultivo. É común velo formando bandadas.

Posúe un canto tipo trompeta, de dúas sílabas ou tres.

## Notas 
## Véxase tamén 
### Outros artigos 
* Anseriformes
* Anátidos
* *Anser*